แคนาดาขวางทรัมป์ ชวนรัสเซียร่วมจี 7
เมื่อ 1 มิ.ย. ประธานาธิบดีโดนัลด์ ทรัมป์ แห่งสหรัฐฯโทรศัพท์คุยกับประธานาธิบดีวลาดิเมียร์ ปูติน แห่งรัสเซีย ให้เข้าร่วมการประชุมกลุ่มประเทศ อุตสาหกรรมชั้นนำของโลก หรือจี 7 แต่ไม่มีรายละเอียด เพิ่มเติม รวมถึงว่านายปูตินตอบรับหรือไม่ หลังนายทรัมป์ประกาศเลื่อนการประชุมเป็นเดือนหน้า และมีแผนชวนประเทศอื่น ทั้งออสเตรเลีย เกาหลีใต้และอินเดีย เพราะรู้สึกว่ารูปแบบในปัจจุบันของกลุ่มจี 7 ล้าสมัยมากและไม่แสดงให้เห็นว่าเกิดอะไรขึ้นบนโลกนี้ได้อย่างเหมาะสมทั้งนี้ นายปูตินกล่าวขอบคุณทรัมป์ที่ส่งเครื่องช่วยหายใจให้กับรัสเซียเพื่อใช้ต่อสู้เชื้อโควิด-19 รวมถึงแสดงความยินดีเรื่องการปล่อยยานอวกาศพร้อมนักบินอวกาศ 2 คนขึ้นไปยังสถานี อวกาศนานาชาติ (ไอเอสเอส) เป็นผลสำเร็จครั้งแรก ขณะที่นายจัสติน ทรูโด นายกรัฐมนตรีแคนาดาเผยว่า การประชุมจี 7 จะไม่มีรัสเซีย เพราะรัสเซียยังคงไม่ให้ความเคารพและดูหมิ่นกฎกติกาสากล หลังถูกระงับสิทธิ์เมื่อปี 2557 จากเหตุรุกรานยูเครนและผนวกรวมไครเมียร์ที่อยู่ในยูเครน.
เมื่อ 1 มิ.ย. ประธานาธิบดีโดนัลด์ ทรัมป์ แห่งสหรัฐฯโทรศัพท์คุยกับประธานาธิบดีวลาดิเมียร์ ปูติน แห่งรัสเซีย ให้เข้าร่วมการประชุมกลุ่มประเทศ อุตสาหกรรมชั้นนำของโลก หรือจี 7 แต่ไม่มีรายละเอียด 
จี 7,โดนัลด์ ทรัมป์,สหรัฐฯ,รัสเซีย จี7,วลาดิเมียร์ ปูติน,จัสติน ทรูโด,ข่าววันนี้